שרון ון רוונדאל

**שרון ון רוונדאל** (בהולנדית: **Sharon van Rouwendaal**; נולדה ב-9 בספטמבר 1993) היא שחיינית הולנדית, פעמיים אלופה אולימפית (ריו דה ז'ניירו 2016, פריז 2024), פעמיים אלופת עולם (בודפשט 2022 ודוחה 2024), סגנית האלופה האולימפית (טוקיו 2020), סגנית אלופת העולם (קאזאן 2015) ו-3 פעמים אלופת אירופה (ברלין 2014, גלאזגו 2018 ובודפשט 2021) בשחייה במים פתוחים במשחה ל-10 ק"מ חופשי. היא סגנית אלופת העולם (קאזאן 2015) במשחה ל-400 מטר חופשי וזוכת מדליית ארד באליפות העולם (שנגחאי 2011) במשחה ל-200 מטר גב. נוסך לכך, שותפה לשיא העולם במשחה שליחות 4x200 מטר חופשי (בריכת 25 מטר) ומחזיקה בו זמנית ב-12 שיאי הולנד (6 בבריכה אולימפית ו-6 בבריכת 25 מטר).

## ביוגרפיה
ון רוננדאל נולדה בבארן וגדלה בסוסט. מאוחר יותר עברה עם משפחתה לצרפת. בשנת 2009 התאמנה בהדרכתה של יאנט מולדר באיינדהובן ומשנת 2010 התאמנה בהדרכתו של יקו ורהרן. משנת 2014 היא מתאמנת בהדרכתם של פיליפ לוקאס בנרבון שבצרפת ומרסל ואודה באיינדהובן.

### 2008
באליפות אירופה בשחייה לנוער שנערכה בבלגרד, סרביה בסוף יולי 2008 זכתה ב-4 מדליות, 1 זהב ו-3 כסף. מדליית זהב, במשחה ל-1500 מטר בשיא הולנד חדש של 16:36.44 דקות. מדליות כסף, במשחה ל-200 מטר חופשי בתוצאה של 2:01.30 דקות, במשחה ל-400 מטר חופשי בתוצאה של 4:12.53 דקות ובמשחה ל-800 מטר חופשי בתוצאה של 8:39.00 דקות.

### 2009
באליפות אירופה בשחייה לנוער שנערכה בפראג, צ'כיה ביולי 2009 זכתה ב-2 מדליות, זהב וכסף. מדליית זהב, במשחה ל-400 מטר בתוצאה של 4:12.35 דקות. מדליית כסף, במשחה ל-200 מטר חופשי בתוצאה של 2:00.59 דקות.

### 2011
#### מדליית ארד באליפות העולם
באליפות העולם שנערכה בשאנגחאי, סין בשנת 2011 זכתה במדליית ארד במשחה ל-200 מטר גב בשיא הולנד חדש של 2:07.78 דקות, אחרי מליסה פרנקלין מארצות הברית (2:05.10 דקות) ובלינדה הוקינג מאוסטרליה (2:06.06 דקות). נוסף לכך, היא סיימה במקום 11 במשחה ל-100 מטר גב בתוצאה של 1:00.14 דקות.

### 2012
באולימפיאדת לונדון סיימה במקום שישי במשחה שליחות 4x100 מטר מעורב בתוצאה של 3:57.28 דקות, כשחיינית ראשונה היא שחתה את סגנון הגב בתוצאה של 1:00.72 דקות, במקום 11 במשחה ל-200 מטר גב בתוצאה של 2:09.50 דקות ובמקום 20 במשחה ל-100 מטר גב בתוצאה של 1:00.61 דקות.

### 2014
#### אלופת אירופה וכוכבת שחייה במים פתוחים
באליפות אירופה שנערכה בברלין, גרמניה בשנת 2014 זכתה ב-4 מדליות, 2 זהב ו-2 כסף והייתה לשחיינית המציינת של תחרויות השחייה במים פתוחים. מדליות זהב, במשחה ל-10 ק"מ בתוצאה של 1:56:06.9 שעות, לפני אווה ריסטוב מהונגריה (1:56:08.0 שעות) ואורורה פונסלה מאיטליה (1:56:08.5 שעות) ובמשחה הקבוצתי ל-5 ק"מ ביחד עם פרי וירטמן ומרסל סחאוטן בתוצאה של 55:47.8 דקות, לפני יוון (56:05.5 דקות) וגרמניה (56:14.8 דקות). מדליית כסף במשחה ל-5 ק"מ בתוצאה של 58:29.9 דקות, אחרי איזבל הרלה מגרמניה (57:55.7 דקות) ולפני מיריה בלמונטה מספרד (58:41.4 דקות). מדליית כסף, במשחה ל-400 מטר חופשי בתוצאה של 4:03.76 דקות, אחרי ג'סמין קרלין מבריטניה (4:03.24 דקות) ולפני מיריה בלמונטה (4:04.01 דקות).

#### שיאנית עולם (בריכת 25 מטר)
באליפות העולם (בריכת 25 מטר) שנערכה בדוחה, קטר בדצמבר אותה שנה היא זכתה ב-3 מדליות, אחת מכל סוג. מדליית זהב, במשחה שליחות 4x200 מטר חופשי ביחד עם אינגה דקר, פמקה המסקרק וראנומי קרומווידג'ויו בשיא עולם חדש של 7:32.85 דקות (הנוכחי, 2016), כשחיינית רביעית היא קבעה ב"זינוק שליחות" תוצאה של 1:52.73 דקות. מדליית כסף, במשחה ל-400 מטר חופשי בשיא לאומי חדש של 3:57.76 דקות, אחרי מיריה בלמונטה שקבעה שיא אליפות חדש של 3:55.76 דקות ולפני ג'אנג יופיי מסין (3:59.51 דקות) ומדליית ארד, במשחה ל-800 מטר חופשי בשיא לאומי חדש נוסף של 8:08.17 דקות, אחרי מיריה בלמונטה שקבעה שיא אליפות חדש נוסף של 8:03.41 דקות וג'סמין קרלין (8:08.16 דקות).

### 2015
#### סגנית אלופת עולם במים פתוחים ובבריכה
באליפות העולם שנערכה בקאזאן, רוסיה בשנת 2015 זכתה בשתי מדליות כסף בשחייה במים פתוחים, במשחה ל-10 ק"מ בתוצאה של 1:58:06.7 שעות, אחרי חברתה לאימונים אורלי מולר מצרפת (1:58:04.3 שעות) ולפני אנה מרסלה קוניה מברזיל (1:58:26.5 שעות) ובמשחה הקבוצתי ל-5 ק"מ ביחד עם מרסל סחאוטן ופרי וירטמן ביחד עם הקבוצה מברזיל בתוצאה של 55:31.2 דקות, אחרי גרמניה (55:14.4 דקות). נוסף לכך, היא סיימה במקום רביעי במשחה ל-5 ק"מ בתוצאה של 58:55.5 דקות. 3 ימים לאחר התחרויות במים פתוחים, היא השתתפה בתחרויות השחיה בבריכה וזכתה במדליית כסף, במשחה ל-400 מטר חופשי בשיא הולנד חדש של 4:03.02 דקות, אחרי כוכבת האליפות קייטי לדקי מארצות הברית שקבעה שיא אליפות חדש של 3:59.13 דקות ולפני ג'סיקה אשווד מאוסטרליה שקבעה שיא אוקיאניה חדש של 4:03.34 דקות. נוסף לכך, היא סיימה במקום שישי במשחה ל-1500 מטר חופשי בתוצאה של 16:03.74 דקות ובמקום שמיני במשחה ל-800 מטר בשיא לאומי חדש של 8:24.12 דקות.

### 2016
#### אלופה אולימפית
באולימפיאדת ריו דה ז'ניירו זכתה במדליית זהב בשחייה במים פתוחים במשחה ל-10 ק"מ בתוצאה של 1:56:32.1 שעות, לפני רקלה ברוני מאיטליה (1:56:49.5 שעות) ופוליאנה אוקימוטו מברזיל (1:56:51.4 שעות). חברתה לאימונים אורלי מולר מצרפת שסיימה שנייה, נפסלה לאחר שדחפה את ברוני לפני הנגיעה בקיר בתום המשחה. שבוע לפני כן, היא סיימה במקום 11 במשחה ל-400 מטר חופשי בתוצאה של 4:11.44 דקות.

### 2021
באולימפיאדת טוקיו זכתה במדליית כסף בשחייה במים פתוחים במשחה ל-10 ק"מ בתוצאה של 1:59:31.7 שעות, אחרי אנה מרסלה קוניה (1:59:30.8 שעות) ולפני קרינה לי מאוסטרליה (1:59:32.5 שעות) ולא הצליחה להגן על תוארה.

### 2022
#### אלופת עולם
באליפות העולם שנערכה בבודפשט, הונגריה ביוני 2022 היא זכתה בשתי מדליות, זהב וארד. מדליית זהב בשחייה במים פתוחים במשחה ל-10 ק"מ בתוצאה של 2:02:29.2 שעות, לפני לאוני בק מגרמניה (2:02:29.7 שעות) ואנה מרסלה קוניה (2:02:30.7 שעות) ומדליית ארד במשחה ל-25 ק"מ בתוצאה של 5:24:15.3 דקות, אחרי אנה מרסלה קוניה (5:24:15.0 שעות) וליה בוי מגרמניה (5:24:15.2 שעות). נוסף לכך, היא סיימה במקום עשירי במשחה ל-5 ק"מ בתוצאה של 58:08.9 שעות.

### 2024
באליפות העולם שנערכה בדוחה, קטר בפברואר 2024 זכתה בשתי מדליות זהב, במשחה ל-5 ק"מ בתוצאה של 57:33.9 דקות, לפני 	צ'לסי גובקה מאוסטרליה (57:35.0 דקות) ואנה מרסלה קוניה (57:36.8 דקות) ובמשחה ל-10 ק"מ בתוצאה של 1:57:26.8 שעות, לפני מריה דה ואלדס מספרד (1:57:26.9 שעות) ואנג'ליקה אנדרה מפורטוגל (1:57:28.2 שעות).

באולימפיאדת פריז זכתה במדליית זהב בשחייה במים פתוחים במשחה ל-10 ק"מ בתוצאה של 2:03:34.2 שעות, לפני מואישה ג'ונסון מאוסטרליה (2:03:39.7 שעות) וג'ינברה טדאוצ'י מאיטליה (2:03:42.8 שעות).

## תארים והישגים
* 3 פעמים (2014, 2016 ו-2018) זכתה ון רוונדאל בתואר שחיינית השנה בעולם בשחייה במים פתוחים.

## שיאים אישיים
### בריכה אולימפית
* 400 מטר חופשי: 4:03.02 דקות (2015), **שיא הולנד**
* 800 מטר חופשי: 8:24.12 דקות (2015), **שיא הולנד**
* 1500 מטר חופשי: 16:03.37 דקות (2015), **שיא הולנד**
* 5 ק"מ בבריכה: 56:23.05 דקות (2015), **שיא הולנד**
* 200 מטר גב: 2:07.78 דקות (2011), **שיא הולנד**
* 200 מטר פרפר: 2:08.74 דקות (2011), **שיא הולנד**

### בריכת 25 מטר
* 400 מטר חופשי: 3:57.76 דקות (2014), **שיא הולנד**
* 800 מטר חופשי: 8:08.17 דקות (2014), **שיא הולנד**
* 1500 מטר חופשי: 15:48.67 דקות (2014), **שיא הולנד**
* 200 מטר גב: 2:02.47 דקות (2011), **שיא הולנד**
* 200 מטר פרפר: 2:06.20 דקות (2011), **שיא הולנד**
* 400 מטר מעורב אישי: 4:33.15 דקות (2014), **שיא הולנד**

## קישורים חיצוניים

* 

קטגוריה:שחייניות גב
קטגוריה:שחייניות פרפר הולנדיות
קטגוריה:שחייניות חופשי הולנדיות
קטגוריה:שחייניות מעורב אישי
קטגוריה:שחייני מים פתוחים הולנדים
קטגוריה:אלופות אולימפיות הולנדיות: שחייה
קטגוריה:שיאניות עולם הולנדיות: שחייה
קטגוריה:אלופות אירופה בשחייה
קטגוריה:זוכות מדליית כסף אולימפית מהולנד
קטגוריה:שחייניות באולימפיאדת לונדון (2012)
קטגוריה:שחייניות הולנדיות באולימפיאדת ריו דה ז'ניירו (2016)
קטגוריה:משתתפות הולנדיות באולימפיאדת טוקיו (2020)
קטגוריה:שחייניות באולימפיאדת טוקיו (2020)
קטגוריה:שחייניות הולנדיות באולימפיאדת פריז (2024)
קטגוריה:הולנדיות שנולדו ב-1993
קטגוריה:הולנדים שנולדו ב-1993